Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh zákona o povinných deponátoch periodických publikácií, neperiodických publikácií a slovenských audiovizuálnych diel 

Spôsob pripomienkového konania |
Počet vznesených pripomienok, z toho zásadných | 51  / 4
Počet vyhodnotených pripomienok | 51
Počet akceptovaných pripomienok, z toho zásadných | 23  / 1
Počet čiastočne akceptovaných pripomienok, z toho zásadných | 9  / 0
Počet neakceptovaných pripomienok, z toho zásadných | 19  / 3
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 5 (4o,1z) | | |
2 . | Ministerstvo vnútra Slovenskej republiky | 7 (7o,0z) | | |
3 . | Ministerstvo financií Slovenskej republiky | 5 (5o,0z) | | |
4 . | Ministerstvo kultúry Slovenskej republiky | | | | x
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | | x
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 4 (4o,0z) | | |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 1 (1o,0z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | 1 (1o,0z) | | |
14 . | Ministerstvo zdravotníctva Slovenskej republiky | | | x |
15 . | Úrad vlády Slovenskej republiky | | | x |
16 . | Protimonopolný úrad Slovenskej republiky | | | x |
17 . | Štatistický úrad Slovenskej republiky | 1 (1o,0z) | | |
18 . | Úrad geodézie, kartografie a katastra Slovenskej republiky | | | | x
19 . | Úrad jadrového dozoru Slovenskej republiky | | | x |
20 . | Úrad pre normalizáciu, metrológiu a skúšobníctvo Slovenskej republiky | | | x |
21 . | Úrad pre verejné obstarávanie | | | x |
22 . | Úrad priemyselného vlastníctva Slovenskej republiky | 1 (1o,0z) | | |
23 . | Správa štátnych hmotných rezerv Slovenskej republiky | | | x |
24 . | Národný bezpečnostný úrad | 3 (3o,0z) | | |
25 . | Národná banka Slovenska | 1 (1o,0z) | | |
26 . | Legislatívna rada vlády Slovenskej republiky | | | | x
27 . | Podpredseda vlády SR pre ľudské práva a národnostné menšiny | | | x |
28 . | Odbor aproximácie práva sekcie vládnej legislatívy Úradu vlády SR | 1 (1o,0z) | | |
29 . | Najvyšší kontrolný úrad Slovenskej republiky | 3 (3o,0z) | | |
30 . | Najvyšší súd Slovenskej republiky | 1 (1o,0z) | | |
31 . | Generálna prokuratúra Slovenskej republiky | 1 (1o,0z) | | |
32 . | Konfederácia odborových zväzov Slovenskej republiky | 1 (1o,0z) | | |
33 . | Asociácia zamestnávateľských zväzov a združení Slovenskej republiky | | | | x
34 . | Verejnosť | 12 (12o,0z) | | |
35 . | Republiková únia zamestnávateľov | | | | x
36 . | Centrum pre medzinárodnoprávnu ochranu detí a mládeže | | | | x
37 . | Ústredie práce, sociálnych vecí a rodiny | | | | x
38 . | Európske spotrebiteľské centrum | | | | x
39 . | Štátny dopravný úrad | | | | x
40 . | Odbor verejného obstarávania | | | | x
41 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
42 . | Odbor právnych služieb a odvolacích konaní | | | | x
43 . | Ústredie práce, sociálnych vecí a rodiny | | | x |
44 . | Úrad pre reguláciu sieťových odvetví | | | x |
45 . | Žilinský samosprávny kraj | 3 (0o,3z) | | |
| SPOLU | 51 (47o,4z) | 0 (0o,0z) | 14 | 14

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

K § 11:  
Z dôvodu dosiahnutia súladu s Legislatívnymi pravidlami vlády Slovenskej republiky navrhujeme nahradiť slová „§ 11“ slovami „ČL. II“.

O

N

Predložený návrh zákona nie je novelou ani sa ním nenovelizujú iné právne predpisy. Navrhovaná zmena je neopodstatnená a je v rozpore s Legislatívnymi pravidlami vlády.

MS SR

K § 10: 
V ustanovení § 10 návrhu zákona sa navrhuje zrušenie zákona č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov. Uvedený zákon sa vzťahuje nielen na výtlačky periodických a neperiodických publikácií, ale aj na rozmnoženiny audiovizuálnych diel. Návrh zákona sa však na rozmnoženiny audiovizuálnych diel nevzťahuje. Z dôvodu nejasnosti navrhujeme doplniť dôvodovú správu o skutočnosť, v ktorom právnom predpise bude upravené trvalé uchovávanie rozmnožením audiovizuálnych diel.

O

ČA

V zmysle pripomienky verejnosti sa ponecháva odovzdávanie rozmnoženín audiovizuálnych diel. Povinnosť vydavateľov audiovizuálnych diel odovzdávať povinné deponáty slovenských audiovizuálnych diel sa ustanovuje vo vzťahu k Slovenskému filmovému ústavu. Podľa zákona č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) depozit audiovizuálií v podmienkach Slovenskej republiky vykonáva Slovenský filmový ústav, ktorý sa súčasne podľa tohto zákona podieľa na uchovávaní, ochrane a obnove audiovizuálneho dedičstva ako neoddeliteľnej súčasti kultúrneho bohatstva Slovenskej republiky, spracováva a zveľaďuje audiovizuálne dedičstvo s cieľom zachovania hodnôt slovenskej audiovizuálnej tvorby.

MS SR

K § 2:  
V ustanovení § 2 ods. 2 sa navrhuje vymedzenie pojmu periodická publikácia ako periodická tlač alebo publikácia vydávaná najmenej dvakrát ročne pod rovnakým názvom a označená medzinárodným štandardným číslom seriálu, verejne šírená rozširovaním v tlačenej forme alebo na akomkoľvek dátovom nosiči alebo sprístupňovaním verejnosti na webovom sídle vydavateľa alebo na inej webovej doméne. 
Z takto navrhnutého znenia nie je zrejmé, či pojem periodická tlač zahrňuje aj publikácie Zbierky zákonov Slovenskej republiky a Obchodného vestníka, a to z nasledovných dôvodov: 
Podľa návrhu zákona, periodickou publikáciou je 
a) periodická tlač – s odkazom na zákon č. 167/2008 Z. z. o periodickej tlači – tento zákon však výslovne uvádza, že sa nevzťahuje na Zbierku zákonov Slovenskej republiky a Obchodný vestník, 
b) publikácia vydávaná dvakrát ročne pod rovnakým názvom a označená medzinárodným štandardným číslom seriálu - v súlade s § 6 návrhu zákona, medzinárodným štandardným číslom seriálu je medzinárodné štandardné číslo seriálu ISSN, ktoré sa prideľuje tzv. pokračujúcim publikáciám a udeľuje ho národná agentúra pre medzinárodné štandardné číslovanie seriálov (ISSN). Obchodný vestník ako periodikum vydávané ústredným orgánom štátnej správy na základe osobitného predpisu však toto číslo nepoužíva. 

Príloha č. 1 k návrhu zákona medzi publikáciami s celoštátnym územným rozsahom rozširovania upravuje aj Zbierku zákonov Slovenskej republiky. Na základe uvedeného sa javí akoby text prílohy odlišoval Zbierku zákonov Slovenskej republiky ako samostatný typ periodickej publikácie. Avšak to, že ide o samostatný typ periodickej publikácie vyplýva iba z prílohy a text návrhu zákona na tento fakt vôbec nereflektuje, z čoho môžu vzniknúť v praxi problémy (napríklad – povinnosť označiť Zbierku zákonov Slovenskej republiky číslom ISSN a ďalšie povinnosti „vydavateľa“). 

Z dôvodu nejasnosti navrhovaného textu trváme na ozrejmení postavenia publikácií Zbierky zákonov Slovenskej republiky a Obchodného vestníka, tak aby bolo zrejmé, či sa na ne vzťahujú všetky povinnosti týkajúce sa „periodickej publikácie“. 
V ustanovení § 2 ods. 6 sa navrhuje znenie pojmu vydavateľ, podľa ktorého ním môže byť právnická osoba alebo fyzická osoba, ktorá uhradila náklady na vydanie alebo výrobu. Ministerstvo spravodlivosti Slovenskej republiky je vydavateľom Zbierky zákonov Slovenskej republiky, avšak za súčasných zmluvných podmienok neuhrádza náklady na jej tlač ani distribúciu. 

Z uvedeného dôvodu pri definícii, kto je „vydavateľ“ navrhujeme doplniť slová „alebo ten, o kom to ustanovuje osobitný zákon“ za slovami „uhradila náklady na ich vydanie alebo výrobu“. 

Za slovo „zákon“ navrhujeme vložiť nový odkaz a poznámku pod čiarou, ktorá znie: 
„xx) Napríklad § 10 ods. 1 zákona Národnej rady Slovenskej republiky č. 1/1993 Z. z. o Zbierke zákonov Slovenskej republiky, § 2 nariadenia vlády č. 42/2004 Z. z. o Obchodnom vestníku v znení neskorších predpisov (do nadobudnutia účinnosti zákona o Obchodnom vestníku, ktorý účinnosť je navrhovaná od 1. 7. 2011).“ 

Pripomienky k § 2 uplatňujeme ako zásadné.

Z

A

Zbierka zákonov a úradné vestníky boli v definícii periodickej publikácie v § 2 ods. 1 doplnené ako špecifický druh periodickej publikácie. Zároveň boli vyňaté spod povinnosti označovania periodických publikácií medzinárodným štandardným číslom seriálu podľa § 8 ods. 1. 
Ministerstvo spravodlivosti, ako vydavateľ, bude Zbierku zákonov Slovenskej republiky odovzdávať určeným právnickým osobám podľa prílohy č. 1, tak ako tomu je aj v súčasnosti podľa platného zákona č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel. 
Definícia vydavateľa bola doplnená v zmysle pripomienky.

MS SR

K § 1: 
V názve návrhu zákona ako aj v ustanovení § 1 sa používa pojem „deponát“. Z dôvodu nejasnosti tohto pojmu navrhujeme, aby bol uvedený pojem upravený v ustanovení § 2, kde sú vymedzené niektoré pojmy na účely návrhu zákona.

O

N

Pojem „povinný výtlačok“ podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát. 
Samotný pojem je definovaný v § 2 ods. 5 zákona ako časť nákladu publikácie, ktorú je vydavateľ povinný odovzdávať určeným právnickým osobám.

MS SR

K názvu právneho predpisu: 
Z dôvodu dosiahnutia súladu s bodom 17 prílohy č. 5 k Legislatívnym pravidlám vlády Slovenskej republiky, navrhujeme preformulovať názvov právneho predpisu nasledovne: 

„Návrh 
ZÁKON 
z ................... 2011 
o povinných deponátoch 
periodických publikácií a neperiodických publikácií 

Národná rada Slovenskej republiky sa uzniesla na tomto zákone: 

Čl. I“

O

ČA

Predložený návrh zákona nie je novelou ani sa ním nenovelizujú iné právne predpisy. Navrhovaná zmena členenia na články je preto neopodstatnená a je v rozpore s Legislatívnymi pravidlami vlády. 
Samotný nadpis návrhu zákona je upravený v zmysle pripomienky.

MV SR

K názvu 
V názve návrhu zákona a v jeho texte slovo „deponát“ nahradiť vhodným slovenským ekvivalentom.

O

N

Pojem „povinný výtlačok“ podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát.

MV SR

K § 2 
V § 2 ods. 1, 3 a 5 vypustiť slovo „akomkoľvek“ ako nadbytočné; rovnako aj v § 3 písm. b) a § 4 písm. c). 
V § 2 ods. 4 písm. a) a v ďalších navrhovaných ustanoveniach uviesť interpunkčné znamienko pred číslom odkazu. 
. V § 2 ods. 4 písm. d) vypustiť slová „vkladový list“, pretože podľa zákona o cenných papieroch je vkladový list druh cenného papiera [§ 2 ods. 2 písm. d)] a prípadne uviesť odkaz na príslušné ustanovenie zákona o cenných papieroch. 
V § 2 ods. 4 písm. e) uviesť najprv zoznam voličov. 
§ 2 ods. 7 upraviť do singuláru.

O

A

Text upravený.

MV SR

K § 4 
V § 4 vymeniť poradie písmen a) a b) a nadväzne aj poradie príloh č. 2 a 3.

O

A

Poradie ustanovení aj príloh vymenené v zmysle pripomienky.

MV SR

K § 5 
V § 5ods. 1 písm. b) slová „za účelom výkonu“ nahradiť slovami „na výkon“.

O

A

MV SR

K § 8 
V §8 nadpis zmeniť na „Správne delikty“. 
V § 8 ods. 1 vylúčiť správnu úvahu nahradením slov „môže ministerstvo uložiť“ slovami „ministerstvo uloží“ a navrhovanú sumu pokuty zaokrúhliť (nie je dôvod striktne sa viazať na predchádzajúcich 100 000 Sk). Uvážiť aj ustanovenie dolnej hranice sankcie. 

V § 8 ods. 2 sa jednoročná subjektívna lehota na uloženie pokuty javí krátka, keďže v tejto prekluzívnej lehote musí rozhodnutie správneho orgánu nadobudnúť právoplatnosť; preto je vhodné nahradiť ju dvojročnou lehotou. Za slovom „dňa“ vložiť čiarku a slovo „kedy“ nahradiť slovom „keď“. 

V § 8 ods. 3 vzhľadom na upravovanú problematiku rozdeliť na dva samostatné odseky. 

§ 8 doplniť o samostatný odsek, v ktorom sa taxatívnym spôsobom vymedzia kritériá, podľa ktorých bude postupovať správny orgán pri ukladaní pokút.

O

A

Text upravený.

MV SR

K § 9 
V § 9 ods. 2 za slovami „periodickej publikácie“ slovo „a“ nahradiť čiarkou a slovo „splní“ vložiť za slová „audiovizuálneho diela,“.

O

A

Text upravený.

MV SR

K prílohám  
Prílohy č. 1 až 3 označiť podľa bodu 14 legislatívnotechnických pokynov vlády. 
V prílohe č. 1 v súlade s príslušným zákonom ide o Zbierku zákonov Slovenskej republiky. Ďalej nie je zrejmý rozdiel medzi krajským územným rozsahom rozširovania a regionálnym územným rozsahom rozširovania.

O

A

Prílohy označené v súlade s Legislatívno-technickými pokynmi. Zbierka zákonov bola v zmysle pripomienky Ministerstva spravodlivosti SR z prílohy č. 1 vypustená a ako periodická publikácia vymedzená priamo v texte zákona- v § 2 ods. 1, kde je názov upravený v súlade s pripomienkou MV SR. Vymedzenie rozsahu rožširovania v prílohách upravené.

MF SR

Všeobecne 
Beriem na vedomie, že návrh nebude mať vplyv na rozpočet verejnej správy.

O

A

MF SR

Všeobecne 
Návrh zákona odporúčam terminologicky prepracovať pre zabezpečenie súladu so zákonom o štátnom jazyku, pretože pojem „deponát“ sa neobjavuje v kodifikačných príručkách zverejnených Ministerstvom kultúry SR. Taktiež názov predpisu nie je celkom v súlade s obsahom zákona, pretože neodráža dosť významné ustanovenia o medzinárodných štandardných číslovaniach publikácií, ktoré sa navyše vymykajú z hlavného účelu zákona. Preto odporúčam formulovať zákon podľa základnej myšlienky vyjadrenej v dôvodovej správe k návrhu, ktorou je „uchovanie hodnôt národného kultúrneho dedičstva“. Určitým návodom by mohla byť siedma časť audiovizuálneho zákona upravujúca ochranu audiovizuálneho dedičstva.

O

N

Povinný výtlačok podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát. 
Samotný pojem je definovaný v § 2 ods. 5 zákona ako časť nákladu publikácie, ktorú je vydavateľ povinný odovzdávať určeným právnickým osobám. 
Ustanovenie o označovaní publikácií medzinárodným štandardným číslovaním je presunutá do spoločných ustanovení. Ustanovenie nie je možné z návrhu zákona vypustiť, nakoľko povinnosť odovzdávať povinný deponát ako periodických, tak aj neperiodických publikácií sa vzťahuje len na publikácie, ktorým bolo pridelené medzinárodné štandardné číslo. Ustanovenie o prideľovaní medzinárodného štandardného číslovania je súčasťou aj platného zákona č. 212/1997 Z. z. o povinných výtlačkoch periodických publikácií a neperiodických publikácií a rozmnoženín audiovizuálnych diel v znení neskorších predpisov a na ustanovenie tohto zákona odkazujú i ďalšie právne predpisy, napr. zákon č.167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon).

MF SR

K § 2 až 4 
1. V § 2 ods. 1, 3 a 5, § 3 písm. c) a § 4 písm. d) je potrebné slová „inej webovej doméne“ nahradiť slovami „inom webovom sídle“, pretože doménou je napr. „sk“, „com“ a nie je technicky možné na nej sprístupňovať príslušné publikácie. 

2. Zároveň v § 2 ods. 5, § 3 písm. c) a § 4 písm. d) je potrebné slovo „vydanej“ nahradiť slovom „sprístupnenej“, pretože na webovom sídle sa obsah nevydáva, ale uverejňuje, resp. sprístupňuje.

O

ČA

Slová „vydaná na webovom sídle alebo inej webovej doméne“ bola nahradená slovami „sprístupnená verejnosti“ s odkazom na § 5 ods. 11 autorského zákona, ktorý vymedzuje pojem sprístupňovanie verejnosti. 
Druhá časť pripomienky akceptovaná.

MF SR

K § 6 
Odporúčam znenie § 6 vypustiť ako nekonzistentné s obsahom ostatných ustanovení návrhu zákona.

O

N

Ustanovenie o označovaní publikácií medzinárodným štandardným číslovaním je presunutá do spoločných ustanovení. Ustanovenie nie je možné z návrhu zákona vypustiť, nakoľko povinnosť odovzdávať povinný deponát ako periodických, tak aj neperiodických publikácií sa vzťahuje len na publikácie, ktorým bolo pridelené medzinárodné štandardné číslo. Ustanovenie o prideľovaní medzinárodného štandardného číslovania je súčasťou aj platného zákona č. 212/1997 Z. z. o povinných výtlačkoch periodických publikácií a neperiodických publikácií a rozmnoženín audiovizuálnych diel v znení neskorších predpisov a na ustanovenie tohto zákona odkazujú i ďalšie právne predpisy, napr. zákon č.167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon).

MF SR

K § 7 
Navrhované znenie odporúčam doplniť o 

a) práva a povinnosti osôb vykonávajúcich dohľad, ako aj práva a povinnosti osôb, u ktorých sa dohľad vykonáva a o 

b) náležitosti výsledného písomného dokumentu z vykonávaného dohľadu.

O

N

Navrhované nepovažujeme za potrebné doplniť do návrhu zákona. Dohľad bude Ministerstvo kultúry Slovenskej republiky vykonávať v spolupráci s dotknutými knižnicami a Slovenským filmovým ústavom, pričom dôsledné odovzdávanie povinných deponátov vydavateľmi je v záujme dotknutých právnických osôb, ktoré odovzdané povinné deponáty odborne evidujú a uchovávajú.

MO SR

K § 5 
V odseku 1 odporúčame vypustiť z uvádzacej vety slová „povinný deponát“ a vložiť ich do textu takto: 
1. v písmene a) za slovo „sprístupniť“, 
2. v písmene b) v prvej časti vety pred bodkočiarkou za slovo „vypožičať“, 
3. v písmene c) za slová „odborne eviduje“. 

Ďalej odporúčame v odseku 1 písm. b) slová „za účelom výkonu“ nahradiť slovami „na výkon“.

O

A

MO SR

K § 8 
V odseku 2 odporúčame slová „odo dňa kedy“ nahradiť slovami „odo dňa, keď“.

O

A

MO SR

K poznámkam pod čiarou 
1. K poznámke pod čiarou k odkazu 3 odporúčame vypustiť slová „v znení zákona č. 220/2007 Z. z.“. 
2. V poznámke pod čiarou k odkazu 4 odporúčame slová „neskorších predpisov“ nahradiť slovami „zákona č. 600/2008 Z. z.". 
3. V poznámke pod čiarou k odkazu 6 odporúčame slovo „Zákon“ napísať s malým písmenom. 
4. V poznámke pod čiarou k odkazu 7 odporúčame slová „v neskorších predpisov“ nahradiť slovami „v znení zákona č. 318/2009 Z. z.".

O

A

MO SR

K prílohám 
Odporúčame v prílohách č. 1 až 3 v názve kolónky „Počet povinných deponátov“ vychádzať z terminológie vymedzenej v § 2 ods. 5, kde sa slovom „deponát“ označuje „časť“ nákladu“, t. j. určitý počet výtlačkov. Spojenie „počet deponátov“ je nelogické. 
Správne označenie by malo byť „počet povinných výtlačkov“ alebo podľa novozavádzanej terminológie „povinný deponát“.

O

A

MPSVR SR

§ 3 
odporúčame doplniť ďalším písmenom, ktoré znie: 
„d) odovzdať povinný deponát periodickej publikácie v prípade publikácií určených nevidiacim v tlačenej forme alebo na akomkoľvek dátovom nosiči Slovenskej knižnici pre nevidiacich Mateja Hrebendu v Levoči“. 
V prípade aktuálnosti uplatňovanej pripomienky odporúčame doplniť aj Prílohu č. 1. 

§ 4 
odporúčame doplniť ďalším písmenom, ktoré znie: 
„e) odovzdať povinný deponát neperiodickej publikácie v prípade publikácií určených nevidiacim v tlačenej forme alebo na akomkoľvek dátovom nosiči Slovenskej knižnici pre nevidiacich Mateja Hrebendu v Levoči“. 
Odôvodnenie: Ide o súlad s prílohami č. 2 a č. 3. 

V § 6 
odporúčame presunúť poradie odsekov 1 a 2 . 
V novooznačenom odseku 1 odporúčame zaviesť legislatívnu skratku („ďalej len „príslušná národná agentúra“) a spresniť formuláciu o pôsobnosť Národnej agentúry pre medzinárodné štandardné číslovania = (prideľuje medzinárodné čísla) . 
V novooznačenom odseku 2 odporúčame spresniť formuláciu . 
Odôvodnenie: Ak vydavateľ je povinný požiadať príslušnú národnú agentúru o číslovanie..., potom nejde o „súčinnosť“ (ustanovenie je nejednoznačné, nerieši ani túto povinnosť vydavateľa).

O

ČA

Vydavateľ periodickej publikácie pre nevidiacich v Braillovom písme bude v zmysle pripomienky odovzdávať jeden kus takejto publikácie Slovenskej knižnici pre nevidiacich Mateja Hrebendu v Levoči rovnako, ako je tomu v prípade neperiodických publikácií podľa prílohy č. 2 a 3. 
Doplnenie § 3a 4 nepovažujeme za potrebné, vzhľadom na počet publikácií určených pre nevidiacich v tlačenej forme a on-line publikácií. Vydavateľom publikácií pre nevidiacich je v súčasnosti iba Slovenská knižnica pre nevidiacich Mateja Hrebendu v Levoči, ostatné publikácie nespĺňajú znaky publikácie podľa § 2 ods. 1 a 3 zákona, ale vydávajú sa iba na súkromné účely.

MŠVVaŠ SR

K materiálu 
Pripomienky: 

K §3 písm. b) 

Žiadame doplniť povinnosť odovzdať povinný deponát periodickej publikácie Centru vedecko-technických informácií SR: 

"odovzdať povinný deponát periodickej publikácie vydanej len na akomkoľvek dátovom nosiči po jednom vyhotovení Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied, Centru vedecko-technických informácií SR“ 

K §3 písm. c) 

Žiadame doplniť Centrum vedecko-technických informácií SR medzi organizácie, ktoré majú podľa návrhu zákona prístup na prevzatie úplnej verzie periodickej publikácie vydanej len na webovom sídle vydavateľa alebo na inej webovej doméne: 

"umožniť Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied a Centru vedecko-technických informácií SR“, prístup na prevzatie úplnej verzie periodickej publikácie vydanej len na webovom sídle vydavateľa alebo na inej webovej doméne." 

K § 4 písm. c) 

Žiadame doplniť povinnosť odovzdať deponát neperiodickej publikácie vydanej len na akomkoľvek dátovom nosiči Centru vedecko-technických informácií SR: 

„odovzdať povinný deponát neperiodickej publikácie vydanej len na akomkoľvek dátovom nosiči po jednom vyhotovení Slovenskej národnej knižnici, Univerzitnej knižnici v Bratislave, Jazykovednému ústavu Ľudovíta Štúra Slovenskej akadémie vied a Centru vedecko-technických informácií SR“ 

K § 4 písm. d) 

Žiadame doplniť Centrum vedecko-technických informácií SR medzi organizácie, ktoré majú podľa návrhu zákona prístup na prevzatie úplnej verzie neperiodickej publikácie vydanej len na webovom sídle vydavateľa alebo na inej webovej doméne: 

„umožniť Slovenskej národnej knižnici, Univerzitnej knižnici v Bratislave, Jazykovednému ústavu Ľudovíta Štúra Slovenskej akadémie vied a Centru vedecko-technických informácií SR prístup na prevzatie úplnej verzie neperiodickej publikácie vydanej len na webovom sídle vydavateľa alebo na inej webovej doméne.“ 

Odôvodnenie: 

CVTI SR komplexne zabezpečuje informačnú podporu pre vedu a techniku na Slovensku prostredníctvom priamo zadaných úloh MŠVVaŠ SR a realizáciou národných projektov spolufinancovaných zo zdrojov EÚ. Plní funkciu špecializovanej vedeckej knižnice, prostredníctvom ktorej zabezpečuje prístup k informačným zdrojom pre podporu vedy, plní funkciu Národného centra pre popularizáciu vedy a techniky v spoločnosti, je metodicko-analytickým a výskumným pracoviskom pre informačný systém výskumu a vývoja na Slovensku, prevádzkuje a aktualizuje Centrálny informačný portál pre výskum, vývoj a inovácie. 
V súvislosti so zabezpečovaním podpory v procese hodnotenia vedy prevádzkuje Centrálny register evidencie publikačnej činnosti a Centrálny register záverečných a kvalifikačných prác spoločne so Systémom na odhaľovanie plagiátov. 
CVTI SR plní aj funkciu Strediska patentových informácií – PATLIB a podieľa sa na návrhu Národného systému pre transfer technológií a zabezpečovaní podpory vedeckých pracovísk v tejto oblasti. 

Na základe Zákona č.183/2000 CVTI SR plní funkciu depozitnej knižnice a koordinátora spracovania sivej literatúry, preto je dôležité, aby naďalej získavala povinné deponáty neperiodických publikácií vydávaných v tlačenej forme pri náklade do 500 ks, kde ide hlavne o nasledovné typy neperiodických publikácií – vedecké vysokoškolské kvalifikačné práce, cestovné a výskumné správy vydané tlačou, zborníky, neperiodické firemné publikácie (určené verejnosti), normatívne dokumenty, čo je v súčasnom návrhu aj uvedené. 
V tejto súvislosti navrhujeme, aby jedným z povinných vydavateľských údajov bol uvedený náklad, t.j. počet výtlačkov danej publikácie, ako je to zakotvené v obdobnom českom zákone. 
Problém dostupnosti slovenských vedeckých publikácií v elektronickej forme sa v CVTI SR rieši pri budovaní Centrálnej databázy a portálového prístupu k slovenským elektronickým informačným zdrojom pre výskum a vývoj (CEDAP). Cieľom je vybudovanie bibliografickej databázy slovenských elektronických informačných zdrojov (EIZ) pre vedu a výskum (VaV) s možnosťou získania plných textov v súlade s autorským zákonom. Povinný deponát vedeckých publikácií v elektronickej forme je nevyhnutným zdrojom pre priebežné budovanie a realizáciu uvedenej databázy hlavne z hľadiska aktualizácie seriálových vedeckých publikácií a následného spracovávania informácií v slovenskom citačnom indexe. 

Nakoľko v CVTI SR je realizovaný projekt financovaný z Európskeho fondu regionálneho rozvoja (ERDF) s cieľom vybudovať Dátové centrum pre výskum a vývoj, ktoré bude uchovávať a spracúvať informácie potrebné pre organizácie výskumu a vývoja v Slovenskej republike predpokladáme, že bude vytvorené dostatočné technické a technologické zázemie pre uchovávanie a sprístupňovanie elektronického deponátu, vydavateľskej periodickej aj neperiodickej produkcie SR. 
Projekt rovnako rieši vybudovanie infraštruktúry informačných a komunikačných technológií (IKT) pre oblasť výskumu a vývoja, ktorá bude budovaná postupne v horizonte piatich rokov tak, aby bola schopná uchovávať a poskytovať dáta potrebné pre pracovníkov výskumu a vývoja za podmienok vysokej dostupnosti a bezpečnosti. Súčasťou infraštruktúry bude aj zabezpečenie dostatočne rýchleho prístupu prostredníctvom širokopásmových sietí a implementácia riešení umožňujúcich efektívne využívanie a spracovanie už uskladnených informačných zdrojov, ako aj zdrojov z prostredia internetu. Zároveň bude vybudovaná aj infraštruktúra pre elektronickú komunikáciu pre oblasť vedy a výskumu. 

Na základe uvedených skutočností žiadame o úpravu návrhu zákona podľa predložených pripomienok.

O

ČA

Pripomienka je čiastočne akceptovaná. Centru vedecko-technických informácií SR sa budú odovzdávať v zmysle pripomienky MŠVVaŠ SR aj povinné deponáty on-line neperiodických publikácií sprístupňované verejnosti na internete; Centrum vedecko-technických informácií SR je doplnené v § 4 písm. d) návrhu zákona. Odovzdávanie povinných deponátov periodických publikácií by bolo vo vzťahu k poslaniu povinného deponátu a jeho funkcii neodôvodnené. Cieľom návrhu zákona je zaviesť štandardné princípy a pravidlá a zabezpečiť odovzdávanie povinných deponátov len za účelom plnenia ich primárnej funkcie. Nie je preto dôvodné, aby sa knižniciam s vedeckým zameraním zasielal celý súbor vydávaných periodických publikácií vrátane bulváru, krížoviek, detských časopisov, módnych či erotických časopisov a pod.. Z celkového počtu evidovanej periodickej tlače - 1 936 titulov (k 10.5.2011) je ako vedeckých (spoločenské, prírodné a technické vedy) vydavateľmi označených 181 titulov. Vzhľadom na uvedené a skutočnosť, že povinný výtlačok nie je prostriedkom vytvárania knižničných fondov, sa navrhuje, aby bol povinný výtlačok periodických publikácií odovzdávaný iba dvom konzervačným knižniciam, a to Slovenskej národnej knižnici a Univerzitnej knižnici v Bratislave.

ŠÚ SR

K materiálu 
Odporúčame v § 3 písm. c) a v § 4 písm. d) bližšie špecifikovať formu ohlasovania zverejnenia periodickej a neperiodickej publikácie, v prípade ich zverejnenia na webovom sídle.

O

ČA

Povinnosť umožniť prístup na prevzatie povinného deponátu publikácie budú mať iba vydavatelia periodických a neperiodických publikácií, ktoré sú označené medzinárodným štandardným číslom (ISSN, ISBN a.i.). Súčasne pri prideľovaní uvedených čísel je možné žiadať informáciu o termíne začiatku sprístupňovania. Zaväzovanie vydavateľov povinnosťou oznamovať sa javí ako zbytočná byrokratická záťaž. Problémom je najmä oznamovanie pri sprístupňovaných periodických publikáciách t.j. pri sprístupňovaní každého vydania by vydavateľ musel oznamovať túto skutočnosť a aj vzhľadom na rýchly vývoj technológií považujeme za vhodnejšie ponechať spôsob oznamovania na dohode dotknutých subjektov. V prípade neperiodických publikácií bola v zmysle pripomienky doplnená povinnosť vydavateľov oznámiť určeným právnickým osobám dátum začatia sprístupňovania publikácie na internete.

ÚPV SR

§ 3 písm. c), § 4 písm. d) 
Navrhujeme v § 3 písm. c) a v § 4 písm. d) doplniť spôsob, akým bude umožnený Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied prístup na prevzatie úplnej verzie periodickej a neperiodickej publikácie vydanej len na webovom sídle vydavateľa alebo na inej webovej doméne.

O

N

Vzhľadom na súčasný vývoj technológií túto otázku ponechávame na dohode dotknutých subjektov, aby si sami zvolili pre nich technologicky najvhodnejší spôsob realizácie.

NBÚ

K § 2 ods. 1 
Navrhujeme vypustiť slovo „akomkoľvek“. 
Analogicky pripomienku použiť aj k odseku 3 a 5. 
Odôvodnenie: 
Legislatívno-technická pripomienka.

O

A

NBÚ

K § 2 ods. 2 
Navrhujeme nasledovné znenie odseku: 
„(2) Periodická publikácia nie je tlač 
a) určená na úradné..... 
b) vydávaná právnickou osobou .......“. 
Odôvodnenie: 
Legislatívno-technická pripomienka.

O

A

NBÚ

K § 8 ods. 1 
Navrhujeme nasledovné znenie odseku: 
„(1) Za porušenie povinností ustanovených v § 3 až 5 ministerstvo uloží pokutu od .....do 3 319 eur.“. 
Odôvodnenie: 
Pri určovaní pokút nepovažujeme za správne dať ministerstvu len možnosť uložiť pokutu.

O

ČA

Akceptovaná pripomienka verejnosti- tomu kto nesplnil povinnosť podľa § 3 až 6 zákona uloží ministerstvo náhradnú lehotu na splnenie povinnosti, ktorá nesmie byť kratšia ako 45 dní a dlhšia ako 90 dní. V prípade nesplnenia povinnosti ani v tejto náhradnej lehote, ministerstvo uloží pokutu.

NBS

1. K názvu zákona 
Odporúčame v zmysle čl. 6 ods.2 a 3 Legislaívnych pravidiel vlády Slovenskej republiky v názve návrhu zákona a jeho texte nahradiť cudzie slovo „deponát“ vhodným slovenským synonymom, prípadne ponechať názov dnes platného zákona č. 212/1997 Z. z. v znení neskorších predpisov. 

2. K § 1 Ustanovenie odporúčame ukončiť slovami „na trvalé uschovávanie“.

O

N

Pojem „povinný výtlačok“ podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát. 
Samotný pojem je definovaný v § 2 ods. 5 zákona ako časť nákladu publikácie, ktorú je vydavateľ povinný odovzdávať určeným právnickým osobám.

OAP SVL ÚV SR

K § 8 
V § 8 návrhu zákona navrhujeme slová „môže ministerstvo uložiť“ nahradiť slovami „ministerstvo uloží“, nakoľko ustanovenie § 8 v predloženej podobe umožňuje Ministerstvu kultúry SR dvojitú správnu úvahu, keď má možnosť rozhodnúť, či uloží pokutu a súčasne, ak sa rozhodne ju uložiť, poskytuje mu rozpätie od 0 do 3319 eur.

O

ČA

Akceptovaná pripomienka verejnosti- tomu kto nesplnil povinnosť podľa § 3 až 6 zákona uloží ministerstvo náhradnú lehotu na splnenie povinnosti, ktorá nesmie byť kratšia ako 45 dní a dlhšia ako 90 dní. V prípade nesplnenia povinnosti ani v tejto náhradnej lehote, ministerstvo uloží pokutu.

NKÚ SR

K poznámke pod čiarou k odkazu 10 
Navrhujeme na konci vety vložiť slová „ v znení neskorších predpisov“. Legislatívno-technická pripomienka.

O

N

Poznámka pod čiarou bola vypustená.

NKÚ SR

K poznámke pod čiarou k odkazu 3 

Navrhujeme vypustiť slová „zákona č. 220/2007 Z. z.“ a nahradiť ich slovami „neskorších predpisov“. Legislatívno-technická pripomienka.

O

N

Odkaz pod čiarou je upravený v súlade s Legislatívno-technickými pokynmi takto: „§ 7 ods. 1 zákona č. 618/2003 Z. z.“.

NKÚ SR

K poznámke pod čiarou k odkazu 2 
Navrhujeme na konci vety vložiť slová „v znení neskorších predpisov“. Legislatívno-technická pripomienka.

O

N

Odkaz je v súlade s Legislatívno-technickými pokynmi.

NS SR | K návrhu zákona o povinných deponátoch periodických publikácií a neperiodických publikácií n e m á m e z hľadiska pôsobnosti Najvyššieho súdu Slovenskej republiky pripomienky. | O | A |

GP SR

Všeobecne 
V celom texte návrhu zákona odporúčame slovo „deponát“ vo všetkých tvaroch nahradiť pojmom, ktorý je súčasťou právneho poriadku Slovenskej republiky, prípadne ho odporúčame použiť iba ako legislatívnu skratku.

O

N

Pojem „povinný výtlačok“ podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát. 
Samotný pojem je definovaný v § 2 ods. 5 zákona ako časť nákladu publikácie, ktorú je vydavateľ povinný odovzdávať určeným právnickým osobám.

KOZ SR

Návrh zákona o povinných deponátoch periodických publikácií a neperiodických publikácií 

Konfederácia odborových zväzov SR nemá pripomienky k návrhu zákona o povinných deponátoch periodických publikácií a neperiodických publikácií.

O

A

Verejnosť

ZÁKON 

o povinných deponátoch 
periodických publikácií a neperiodických publikácií 

Národná rada Slovenskej republiky sa uzniesla na tomto zákone: 

§ 1 

Predmet úpravy 

Tento zákon upravuje povinnosť vydavateľa periodickej publikácie a vydavateľa neperiodickej publikácie odovzdať povinný deponát periodickej publikácie a neperiodickej publikácie určeným knižniciam na trvalé uchovávanie a Jazykovednému ústavu Ľudovíta Štúra Slovenskej akadémie vied. 

§ 2 

Vymedzenie niektorých pojmov 

(1) Periodická publikácia je periodická tlač1) alebo publikácia vydávaná najmenej dvakrát ročne pod rovnakým názvom a spravidla označená medzinárodným štandardným číslom seriálu verejne šírená rozširovaním v tlačenej forme alebo na akomkoľvek dátovom nosiči alebo sprístupňovaním2) verejnosti prostredníctvom telekomunikačnej infraštruktúry vydavateľa alebo prostredníctvom internetu. 

(2) Periodická publikácia nie je 
a) tlač určená na úradné, služobné a prevádzkové účely štátnych orgánov, obcí, iných právnických osôb a fyzických osôb, ak nie je distribuovaná verejnosti, 
b) tlač vydávaná právnickou osobou alebo fyzickou osobou výlučne na jej propagáciu. 

(3) Neperiodická publikácia je účelová publikácia, rozmnoženina literárneho, fotografického, vedeckého alebo umeleckého diela3) vydaná spravidla jednorazovo, a to aj po častiach, označená medzinárodným štandardným číslovaním knihy alebo medzinárodným štandardným číslovaním hudobniny a verejne šírená rozširovaním v tlačenej forme alebo na akomkoľvek dátovom nosiči alebo sprístupňovaním2) verejnosti prostredníctvom telekomunikačnej infraštruktúry vydavateľa alebo prostredníctvom internetu. 

(4) Neperiodická publikácia nie je 
a) trojrozmerné kartografické dielo, základné štátne mapové a tematické štátne mapové dielo podľa osobitného predpisu4), 
b) trojrozmerná rozmnoženina výtvarného diela, 
c) rozmnoženina určená na použitie v spoločenskom alebo rodinnom živote, najmä pozvánka a oznámenie, 
d) bankovka, minca, známka, kolok, žreb, cenný papier, vkladový list, platobná karta a iné ceniny, telefónna karta, 
e) voličský preukaz, zoznam voličov, hlasovací lístok a zápisnice o výsledkoch volieb a o výsledkoch referenda, 

f) literárne, fotografické, vedecké alebo umelecké dielo3), ktorá má menej ako 50 rozmnoženín, 
g) rozmnoženina audiovizuálneho diela5). 

(5) Povinný deponát periodickej publikácie a povinný deponát neperiodickej publikácie je časť nákladu z každého vydania periodickej publikácie a neperiodickej publikácie vydanej v tlačenej forme vrátane všetkých príloh, časť nákladu z každého vydania periodickej publikácie a neperiodickej publikácie vydanej len na akomkoľvek dátovom nosiči alebo každé vydanie periodickej publikácie a neperiodickej publikácie sprístupňovanej prostredníctvom telekomunikačnej infraštruktúry vydavateľa alebo prostredníctvom internetu. 

(6) Vydavateľ periodickej publikácie a vydavateľ neperiodickej publikácie je právnická osoba alebo fyzická osoba, ktorá spĺňa podmienky podľa osobitných predpisov6) a uhradila náklady na ich vydanie alebo výrobu. 

(7) Vydávanie periodických publikácií a neperiodických publikácií v iných jazykoch ako v štátnom jazyku7) nie je obmedzené pri dodržaní ustanovení tohto zákona a ustanovení osobitného predpisu8). 

§ 3 

Povinnosť vydavateľa periodickej publikácie 

Vydavateľ periodickej publikácie je povinný bezplatne, na svoje náklady a v nepoškodenom stave do troch dní od začatia verejného šírenia 
a) odovzdať povinný deponát periodickej publikácie v tlačenej forme určeným knižniciam podľa prílohy č. 1, 
b) odovzdať povinný deponát periodickej publikácie vydanej na akomkoľvek dátovom nosiči po jednom vyhotovení Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied, 
c) odovzdať povinný deponát alebo umožniť Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied prístup na prevzatie úplnej verzie periodickej publikácie sprístupňovanej prostredníctvom telekomunikačnej infraštruktúry vydavateľa alebo prostredníctvom internetu. 
d) odovzdať povinný deponát periodickej publikácie v elektronickej forme určeným knižniciam podľa prílohy č. 1 

§ 4 

Povinnosť vydavateľa neperiodickej publikácie 

Vydavateľ neperiodickej publikácie je povinný bezplatne, na svoje náklady a v nepoškodenom stave do 30 dní od začatia verejného šírenia 
a) odovzdať pri náklade nad 500 kusov povinný deponát neperiodickej publikácie v tlačenej forme určeným knižniciam podľa prílohy č. 2, 
b) odovzdať pri náklade do 500 kusov povinný deponát neperiodickej publikácie v tlačenej forme určeným knižniciam podľa prílohy č. 3, 
c) odovzdať povinný deponát neperiodickej publikácie vydanej len na akomkoľvek dátovom nosiči po jednom vyhotovení Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied, 
d) odovzdať povinný deponát alebo umožniť Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied prístup na prevzatie úplnej verzie neperiodickej publikácie sprístupňovanej prostredníctvom telekomunikačnej infraštruktúry vydavateľa alebo prostredníctvom internetu. 
e) odovzdať povinný deponát neperiodickej publikácie v elektronickej forme určeným knižniciam podľa prílohy č. 1 

§ 5 

Prístup k povinnému deponátu a jeho uchovávanie 

(1) Určená knižnica povinný deponát 
a) môže vypožičať alebo sprístupniť vo svojich priestoroch, ak je to potrebné na zabezpečenie odbornej alebo výskumnej činnosti a za podmienok ustanovených osobitným predpisom9), 
b) je povinná vypožičať vo svojich priestoroch za účelom výkonu dohľadu podľa osobitného predpisu8); mimo svojich priestorov je povinná vypožičať povinný deponát na tento účel na základe písomnej žiadosti, 
c) odborne eviduje a vykonáva jeho revíziu podľa osobitného predpisu10). 

(2) Jazykovedný ústav Ľudovíta Štúra Slovenskej akadémie vied môže použiť povinný deponát, len ak je to nevyhnutné na zabezpečenie vlastnej odbornej alebo vedeckej činnosti a za podmienok ustanovených osobitným predpisom9). 
§ 6 

Medzinárodné štandardné číslovanie 

(1) Vydavateľ v súčinnosti s národnými agentúrami pre medzinárodné štandardné číslovanie označí neperiodickú publikáciu medzinárodným štandardným číslom knihy (ISBN), periodickú publikáciu medzinárodným štandardným číslom seriálu (ISSN) a hudobninu medzinárodným štandardným číslom hudobniny (ISMN). Vydavateľ súčasne môže požiadať príslušnú národnú agentúru aj o pridelenie medzinárodného čiarového kódu označovania tovarov (EAN) k uvedeným medzinárodným štandardným číslam. 

(2) Národná agentúra pre medzinárodné štandardné číslovanie kníh (ISBN) je v Slovenskej národnej knižnici, národná agentúra pre medzinárodné štandardné číslovanie seriálov (ISSN) je v Univerzitnej knižnici v Bratislave a národná agentúra pre medzinárodné štandardné číslovanie hudobnín (ISMN) je v Slovenskej národnej knižnici. 

§ 7 

Dohľad 

Orgánom dohľadu nad dodržiavaním povinností podľa tohto zákona je Ministerstvo kultúry Slovenskej republiky (ďalej len „ministerstvo“), ktoré dohliada 
a) v spolupráci s národnou agentúrou pre medzinárodné štandardné číslovanie seriálov v Univerzitnej knižnici v Bratislave na dodržiavanie povinností podľa § 3, 
b) v spolupráci s národnou agentúrou pre medzinárodné štandardné číslovanie kníh a národnou agentúrou pre medzinárodné číslovanie hudobnín v Slovenskej národnej knižnici na dodržiavanie povinností podľa § 4, 
c) na dodržiavanie povinností podľa § 5. 

§ 8 

Pokuty 

(1) Za porušenie povinností ustanovených v § 3 až 5 môže ministerstvo uložiť pokutu do 3 319 eur. 

(2) Pokutu možno uložiť do jedného roka odo dňa, keď sa ministerstvo dozvedelo o porušení povinnosti, najneskôr však do troch rokov odo dňa kedy došlo k porušeniu povinnosti. 

(3) Pokuta uložená podľa tohto zákona je splatná do 15 dní odo dňa, keď rozhodnutie, ktorým bola uložená, nadobudlo právoplatnosť. Na konanie o uložení pokuty sa vzťahuje všeobecný predpis o správnom konaní11). 

(4) Pokuta uložená podľa tohto zákona je príjmom štátneho rozpočtu12). 

§ 9 

Prechodné a záverečné ustanovenia 

(1) Konanie o uložení pokuty začaté pred 1. októbrom 2011 sa dokončí podľa doterajších právnych predpisov. 

(2) Vydavateľ periodickej publikácie a neperiodickej publikácie a výrobca rozmnoženiny audiovizuálneho diela, ktorému vznikla do 1. októbra 2011 povinnosť odovzdať povinný výtlačok alebo rozmnoženinu slovenského audiovizuálneho diela, túto povinnosť splní podľa právnych predpisov účinných do 1. októbra 2011. 

§ 10 

Zrušuje sa zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení zákona č. 182/2000 Z. z., zákona č. 535/2003 Z. z., zákona č. 343/2007 Z. z., zákona č. 167/2008 Z. z. a zákona č. 555/2008 Z. z. 

§ 11 

Tento zákon nadobúda účinnosť 1. októbra 2011. 

1) § 2 ods. 1 zákona č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon). 
2) § 5 ods. 11 zákona č. 618/2003 Z. z. o autorskom práve a právach súvisiacich s autorským právom (autorský zákon). 
3) § 7 ods. 1 zákona č 618/2003 Z. z. v znení zákona č. 220/2007 Z. z. 
4) § 2 ods. 9 a 10 zákona Národnej rady Slovenskej republiky č. 215/1995 Z. z. o geodézii a kartografii v znení neskorších predpisov. 
5) § 5 ods. 2 zákona č. 618/2003 Z. z. v znení neskorších predpisov. 
6) Napríklad Zákon č. 455/1991 Zb. o živnostenskom podnikaní (živnostenský zákon) v znení neskorších predpisov, Obchodný zákonník v znení neskorších predpisov, Zákon č. 167/2008 Z. z. 
7) § 5 ods. 4 zákona Národnej rady Slovenskej republiky č. 270/1995 Z. z. o štátnom jazyku Slovenskej republiky v neskorších predpisov. 
8) Zákon č. 167/2008 Z. z. 
9) Zákon č. 618/2003 Z. z. v znení neskorších predpisov. 
10) § 13 ods. 2 zákona č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici slovenskej. 
11) Zákon č. 71/1967 Zb. o správnom konaní (správny poriadok) v znení neskorších predpisov. 
12) Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Komentár 

k §2 navrhujeme doplniť slovo spravidla, pretože agentúra neprideľuje ISSN periodickým publikáciám, ktoré obsahujú len reklamu alebo inzeráty. V opačnom prípade by agentúra musela prideľovať ISSN aj takýmto typom publikácií. 

k§ 3 ( 1b) slovo len navrhujeme vyčiarknuť, inak bude obmedzená množina povinných výtlačkov, ktorú sú vydavatelia povinní odovzdať, odovzdávanie povinného deponátu by sa tak týkalo publikácií vydaných výlučne na dátových nosičoch vypadli by publikácie, ktoré sú verziami tlačených publikácií alebo on-line publikácií, avšak je potrebné aby sa aj tieto publikácie odvádzali, potvrdzuje to aj fakt, že publikáciám vydaným na rôznych typoch nosičov sa prideľuje osobitné ISSN. 

k§ 3 ( 1c) slovo len navrhujeme vyčiarknuť, v opačnom prípade by sa odvádzanie povinného výtlačku nedotýkalo publikácií, ktoré sú verziami tlačených publikácií alebo obmedzená množina povinných výtlačkov, ktorú sú vydavatelia povinní odovzdať, odovzdávanie povinného deponátu by sa tak týkalo publikácií vydaných výlučne on-line, vypadli by publikácie ktoré sú verziami tlačených publikácií alebo publikácií vydaných na dátových nosičoch (napr. na CD-ROM). 

§ 3 c slovo vydanej navrhujeme zmeniť na sprístupňovanej, publikácia na internete nemôže byť vydaná ale je sprístupňovaná tak je to uvedené aj v § 2 ods. 1 

§ 4 navrhujeme doplniť základnú možnosť a to odovzdávanie povinného deponátu, vo svete sa zvyknú kombinovať oba spôsoby odovzdávanie a umožnenie prístupu 

navrhujeme doplniť body §3 ( d) ak§ 4 ( e) Navrhujeme v rámci zákona a možností odovzdávať elektronickú predlohu tlačenej verzie čím by sa šetrili náklady na následnú digitalizáciu a dlhodobú archiváciu v elektronickom depozite

O

ČA

K pripomienke k § 2- doplnenie slova „spravidla“ nie je možné akceptovať. Ako diferenciačné kritérium považujeme za vhodné práve označenie publikácie medzinárodným štandardným číslom. V prípade ak publikácia týmto číslom označená nie je, nevzťahuje sa na jej vydavateľ povinnosť odovzdávať povinný deponát podľa tohto zákona. Pripomienka však bola akceptovaná v tom smere, že v § 9 ods. 1 bolo doplnené, ktoré periodické publikácie nemusia byť označené ISSN, pričom ide o Zbierku zákonov, úradné vestníky a periodickú tlač zameranú výlučne na inzerciu, reklamu alebo propagáciu 
K pripomienke k § 3- v prípade ak vydavateľ publikáciu verejne šíri viacerými formami (napr. v tlačenej forme aj on-line), vypustením slova „len“ by bola jeho povinnosť odovzdávať povinný deponát duplicitná. Povinnosť odovzdať deponát na dátovom nosiči resp. umožniť prevzatie publikácie sprístupnenej na internete sa týka len vydavateľa, ktorý túto publikáciu nevydáva v tlačenej forme. Slovo „vydaná“ v súvislosti s on-line publikáciami bolo nahradené slovom „sprístupnená“.

Verejnosť

vymedzeniu predmetu povinný deponát - rozšírenie o digitalizáty  
Navrhujem doplniť 

§ 2 Vymedzenie niektorých pojmov 

(5) Digitalizát je publikácia v elektronickej forme vytvorená digitálnou sadzbou alebo surogát kultúrneho artefaktu v elektronickej forme vytvorený digitálnou konverziou predlohy hmotnej povahy. Predlohou hmotnej povahy je periodická alebo neperiodická publikácia podľa bodu (1) a (3) alebo iné dielo, predmet alebo súčasť kultúrneho dedičstva. 

(6) Povinný deponát periodickej publikácie a povinný deponát neperiodickej publikácie je časť nákladu z každého vydania periodickej publikácie a neperiodickej publikácie vydanej v tlačenej forme vrátane všetkých príloh, časť nákladu z každého vydania periodickej publikácie a neperiodickej publikácie vydanej len na akomkoľvek dátovom nosiči, alebo každé vydanie periodickej publikácie a neperiodickej publikácie sprístupňovanej vydanej len prostredníctvom sieťovej/telekomunikačnej infraštruktúry vydavateľa alebo ostatných dedikovaných služieb a protokolov siete Internet alebo digitalizát podľa bodu (5). 

(7) Vydavateľ periodickej publikácie, vydavateľ neperiodickej publikácie a vydavateľ digitalizátu je právnická osoba alebo fyzická osoba, ktorá spĺňa podmienky podľa osobitných predpisov6) a uhradila náklady na ich vydanie alebo výrobu. 

Odôvodnenie: 
Zákon o povinnom deponáte rieši primárne len problematiku odovzdávania periodických a neperiodických publikácií v tradičnom ponímaní (vrátane ich elektronickej formy). V procesoch digitalizácie a digitálnej konverzie kultúrnych objektov vznikajú nové elektronické dokumenty - odvodeniny (surogáty) predlôh hmotnej povahy (kultúrne objekty, audio/video, ...), ktoré možno a treba dlhodobo uchovávať. Vybraté depozitné inštitúcie vytvárajú podmienky na dlhodobú archiváciu a bolo by ekonomické archivovať všetky takto vzniknuté digitálne objekty jednotným spôsobom. 
Pri tomto prístupe by sa ušetrili náklady na prípadnú následnú digitalizáciu a využila synergia všetkých subjektov pôsobiacich v danej oblasti. 
Základným predpokladom je posun v chápaní elektronického dokumentu, ktorý nemusí reprezentovať len text, ale ľubovoľný objekt spracovaný príslušným spôsobom a určený na sprístupňovanie 
prostredníctvom elektronických sietí.

O

N

Pripomienka je nad rámec predloženého návrhu zákona, nerešpektuje zaužívanú právnu terminológiu.

Verejnosť

Zákon o povinných deponátoch 
Slovenská národná knižnica v Martine 
Pripomienky k zákonu o povinných deponátoch: 

V § 2 doplniť odstavec: 
(8) Oznámením zverejnenia sa rozumie povinnosť vydavateľa elektronickej periodickej a neperiodickej publikácie zverejnenej na webovom sídle vydavateľa alebo na inej webovej doméne zasielať stanovené (dohodnuté) informácie o takýchto publikáciách určeným knižniciam, a to prostredníctvom elektronickej pošty alebo vyplnením formulára na webovom sídle určených knižníc. 

Zdôvodnenie: 
pri online elektronických publikáciách je dôležité, aby určené knižnice získali informácie o zverejnení takýchto publikácií okamžite, nakoľko zatiaľ sa nevyužívajú nástroje na pravidelné harvestovanie webu. 

V § 3 doplniť odstavec: 
c) oznámiť zverejnenie Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied. 
Zdôvodnenie: súvisí s §2 

V § 4 doplniť odstavec: 

c) oznámiť zverejnenie Slovenskej národnej knižnici, Univerzitnej knižnici v Bratislave a Jazykovednému ústavu Ľudovíta Štúra Slovenskej akadémie vied. 
Zdôvodnenie: súvisí s §2 

Ďalej navrhujeme ponechať odovzdávanie rozmnoženín audiovizuálnych diel (1 exemplár) do Slovenskej národnej knižnice. 
Zdôvodnenie: 
Slovenská národná knižnica je konzervačnou a depozitnou knižnicou SR v zmysle platných právnych noriem, ktoré vychádzajú aj z medzinárodných štandardov a usmernení (ISO, IFLA, UBC). Ako taká je zodpovedná za získavanie a trvalé uchovávanie tlačenej a inej produkcie slovenských vydavateľov a producentov (teda aj rozmnoženín audiovizuálnych diel). Je to zvyčajná prax iných štandardných európskych a svetových národných knižníc. 
Národné knižnice okrem tejto funkcie zodpovedajú za národnú bibliografickú registráciu a za tvorbu a sprístupňovanie národnej bibliografie, ktorá by bola v prípade vyňatia rozmnoženín AV diel zo zákona značne oklieštená. V súčasnosti podľa platného zákona o PV získané rozmnoženiny odborne spracúvame, uchovávame a sprístupňujeme v súlade s legislatívou (t.j. v lokálnych podmienkach knižnice).

O

N

Povinnosť umožniť prístup na prevzatie povinného deponátu publikácie budú mať iba vydavatelia periodických a neperiodických publikácií, ktoré sú označené medzinárodným štandardným číslom (ISSN, ISBN a.i.). Súčasne pri prideľovaní uvedených čísel je možné žiadať informáciu o termíne začiatku sprístupňovania. Zaväzovanie vydavateľov povinnosťou oznamovať sa javí ako zbytočná byrokratická záťaž. Problémom je najmä oznamovanie pri sprístupňovaných periodických publikáciách t.j. pri sprístupňovaní každého vydania by vydavateľ musel oznamovať túto skutočnosť a aj vzhľadom na súčasný vývoj technológií považujeme za vhodnejšie ponechať spôsob oznamovania na dohode dotknutých subjektov. V prípade neperiodických publikácií bola v zmysle pripomienky doplnená povinnosť vydavateľov oznámiť určeným právnickým osobám dátum začatia sprístupňovania publikácie na internete. 
K ponechaniu odovzdávania rozmnoženín audiovizuálnych diel, táto bola na základe pripomienky verejnosti zapracovaná do návrhu zákona, avšak iba vo vzťahu k Slovenskému filmovému ústavu. 
Podľa zákona č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) depozit audiovizuálií v podmienkach Slovenskej republiky vykonáva Slovenský filmový ústav, ktorý sa súčasne podľa tohto zákona podieľa na uchovávaní, ochrane a obnove audiovizuálneho dedičstva ako neoddeliteľnej súčasti kultúrneho bohatstva Slovenskej republiky, spracováva a zveľaďuje audiovizuálne dedičstvo s cieľom zachovania hodnôt slovenskej audiovizuálnej tvorby. Z tohto dôvodu sa návrhom zákona ustanovuje povinnosť odovzdávať povinný deponát slovenského audiovizuálneho diela iba Slovenskému filmovému ústavu.

Verejnosť

K § 9 
Mediálny inštitút žiada v prechodných ustanoveniach upraviť tiež spôsob, akým sa bude nakladať s povinnými výtlačkami/rozmnoženinami, ktoré boli odovzdané oprávneným osobám podľa teraz platných predpisov, osobitne prípady, ktoré sa týkajú knižníc (pracovísk), ktoré podľa návrhu už nebudú určenými (oprávnenými) osobami. 

Odôvodnenie: Nie je zrejmé, čo sa stane so všetkými povinnými výtlačkami, ktoré boli jednotlivým inštitúciám odovzdané na prezerváciu, najmä ak tieto inštitúcie prestanú byť určenými knižnicami. (Aký budú mať tieto výtlačky status a ako s nimi budú tieto inštitúcie nakladať?)

O

A

Určené právnické osoby, ktorým sa po nadobudnutí účinnosti zákona o povinných deponátoch, na rozdiel od platnej právnej úpravy, nebudú odovzdávať povinné deponáty, budú môcť povinné výtlačky, ktoré im boli odovzdané podľa zákona č. 212/1997 Z. z. zaradiť vo svojom knižničnom fonde ako knižničné dokumenty určené na poskytovanie informačno-knižničných služieb, to znamená budú ich môcť požičiavať či už formou prezenčnej alebo absenčnej výpožičky.

Verejnosť

K § 9  
Mediálny inštitút v súlade s legislatívnymi pravidlami navrhuje nadpis pod § 9 vypustiť a nad paragrafy nachádzajúce sa za § 8 umiestniť spoločný nadpis: „Spoločné, prechodné a záverečné ustanovenia“. 

Odôvodnenie: Legislatívno-technická úprava. Záverečným ustanovením je najmä § 10, teda nadpis musí združovať viacero paragrafov.

O

A

Verejnosť

K § 8 
Mediálny inštitút v § 8 ods. 1 žiada na konci pripojiť túto vetu: „Pokutu ministerstvo neuloží, ak došlo k splneniu povinnosti podľa § 3 alebo § 4 v náhradnej lehote uloženej ministerstvom alebo došlo v lehote uloženej ministerstvom na dodatočné odstránenie porušenia povinnosti podľa § 5 alebo jeho následkov spôsobom stanoveným ministerstvom; lehota uložená ministerstvom pritom nesmie byť kratšia ako 45 dní a dlhšia ako 90 dní.“. 

Odôvodnenie: Navrhuje sa mechanizmus náhradného splnenia povinnosti (odstránenia porušenia), keďže samotné pokutovanie nemá v tomto prípade preventívny charakter, ale v zásade represívny charakter.

O

A

Verejnosť

K § 3, § 4 a prílohám 
Mediálny inštitút žiada zrušiť prílohy a zapracovať povinnosť voči vybraným knižniciam priamo do príslušných ustanovení tak, aby oprávnenými knižnicami (pracoviskami) boli najviac dve a počet rozmnoženín pre jednu inštitúciu nepresiahol počet 2. Osobitne žiadame vypustiť z oprávnených knižníc všetky regionálne (krajské) knižnice pre zjavnú neopodstatnenosť. 

Odôvodnenie: Mediálny inštitút víta zúženie osôb, ktorým sú povinné rozmnoženiny odovzdávané. Keďže však vydavatelia nemajú plniť povinnosť voči verejnosti a zákonná povinnosť nemá a ani nemôže plniť alebo suplovať akvizičnú činnosť knižníc (odborných pracovísk), je počet povinných rozmnoženín a osôb v režime 2 (rozmnoženiny) x 2 (osoby) pre konzervačné a prezervačné účely dostatočný, a preto je nutné počet povinných osôb ešte zredukovať. Navyše nevidíme žiaden zmysel v ich ustanovovaní v prílohe, keďže to o. i. evokuje dojem, že sa ich počet môže meniť. V žiadnom prípade nepovažujeme za opodstatnené regionálne knižnice v prípade periodickej tlače. Úlohou povinných výtlačkov nie je „zásobovať“ čitárne knižníc, ale uchovávať (zálohovať) zverejnené informácie pokiaľ možno na jednom (dvoch) miestach. Navyše povinné rozmnoženiny zo zákona nemožno odbornými pracoviskami ľubovolne používať, ani ich ľubovolne vypožičiavať, majú sa len odborne uchovávať; z tohto pohľadu ide tiež o neopodstatnený nárok na verejné prostriedky na uchovávanie rozmnoženín, keďže ich odborné uchovanie na jednom (dvoch) odborných pracoviskách je pre tento účel dostatočné.

O

N

Z dôvodu prehľadnosti a zrozumiteľnosti trváme na ponechaní príloh. Počet povinných deponátov bol zredukovaný s ohľadom na prax v európskych krajinách.Návrh zákona ustanovuje počty odovzdávaných depontáv v rozsahu navrhnutnom na zabezpečenie trvalého uchovávania publikácií na celoštátnej, krajskej a regionálnej úrovni. Vypustenie regionálnych a krajských knižníc by znamenalo zvýšené nároky na orzpočet verejnej správy. Podľa zákona o knižniciach spracúvajú regionálne a krajské knižnice do Národného bibliografického systému informácie o povinných deponátoch, pretože aj deponáty sú knižničným dokumentom, ktorý je súčasťou knižničného fondu. Ak by túto úlohu nevykonávali regionálne a krajské knižnice vo vzťahu k regionálnym publikáciám a iným publikáciám, ktoré nemjú celoštátny rozsah rozširovania, znamenalo by to prenos týchto povinností na Slovenskú národnú knižnicu a Univerzitnú knižnicu v Bratislave, to by si následne pochopitelne vyžiadalo zvýšenie počtu pracovných miest v týchto knižniciach.

Verejnosť

K § 2 
Mediálny inštitút navrhuje odsek 7 presunúť do spoločných ustanovení, keďže svojim obsahom nepatrí do ustanovenia o vymedzení pojmov. 

Odôvodnenie: Legislatívno-technická úprava. Ustanovenie § 2 ods. 7 nemá charakter definície, ale oprávnenia, preto patrí do iného ustanovenia; logickým sa javí umiestniť ho ako samostatné ustanovenie pred § 9.

O

A

Verejnosť

K § 2 
Mediálny inštitút žiada upraviť definície tak, aby zohľadňovali pripomienky uvedené vyššie (k pojmom, k povinnosti a k § 1). 

Odôvodnenie: Pozri odôvodnenie k pripomienkam týkajúcim sa pojmov, vlastnej povinnosti a § 1.

O

A

Verejnosť

K § 1 
Mediálny inštitút žiada § 1 doplniť o jasnú personálnu a vecnú pôsobnosť zákona tak, aby bolo zrejmé, ktoré osoby sú povinné a v ktorých prípadoch (akých vydaní/šírení publikácií sa to týka). 

Odôvodnenie: Návrh zákona dnes nerozlišuje osoby ani publikácie, ktorých sa povinnosť týka. Týka sa povinnosť len vydavateľov usadených v SR, a to aj vtedy, ak vydajú knihu v zahraničí, alebo aj vydavateľov usadených mimo SR, pokiaľ sa ich knihy distribuujú v SR, alebo sa povinnosť týka aj distributérov, ak spĺňajú podmienky podľa osobitných predpisov a uhradili náklady na výrobu výtlačkov (nosičov)? Ešte horšia je situácia, pokiaľ ide o webové zverejnenie. Týka sa zákon aj zverejnenia na doméne mimo SR ? (Teda aj napr. v jazyku urdu a na afgánskom webovom sídle, pokiaľ má ISBN ?)

O

A

Povinnosť odovzdávať povinné deponáty sa vzťahuje na vydavateľa podľa § 2 ods. 7 a 8, ktorý vydáva publikáciu, ktorej bolo pridelené medzinárodné štandardné číslo, a nejde o publikáciu ktorá spadá do negatívneho vymedzenia. V prípade online publikácií je tiež podmienka, že publikácia je sprístupňovaná v verejnosti z územia Slvovenskej republiky.

Verejnosť

K vlastnej povinnosti 
Mediálny inštitút žiada ponechať v súčasnosti platnú povinnosť týkajúcu sa audiovizuálnych diel, a to vo vzťahu k Slovenskému filmovému ústavu, pričom povinnosť odovzdať jednu verejne rozširovanú rozmnoženinu audiovizuálneho diela (teda verejne distribuovaný nosič) by nespočívala na výrobcovi, ale na vydavateľovi audiovizuálneho diela (t. j. na osobe, ktorá na základe licenčnej zmluvy s nositeľmi práv vydala audiovizuálne dielo na nosiči) prípadne na osobe, ktorá prvýkrát vydanie umiestnila na slovenskom trhu, a to v prípadoch, že ide o verejne rozširované slovenské audiovizuálne dielo alebo audiovizuálne dielo so slovenským znením (titulky/dabing) oprávnene vydané v Slovenskej republike alebo oprávnene umiestnené na slovenský trh. V tomto zmysle navrhuje za § 4 doplniť nový § 5 (povinnosť vydavateľa audiovizuálneho diela) a primerane upraviť ostatné ustanovenia zákona. 

Odôvodnenie: Depozitná ani akvizičná činnosť SFÚ nesúvisí s nosičmi verejne distribuovaných audiovizuálnych diel, ale výlučne s originálom audiovizuálneho diela. Zánikom povinnosti zanikne aj kontinuita uchovávania jednotlivých vydaní audiovizuálnych diel (DVD, Blu-ray), t. j. uchovania formy, v akej boli vydané (rozširované), a nie len formy, v akej boli premietané (sprístupnené verejnosti alebo podobne uvedené na verejnosti).

O

A

Verejnosť

K názvu zákona a pojmom 
Mediálny inštitút žiada nahradiť pojem „povinný deponát“ iným vhodnejším pojmom, napr. pojmom „povinná kópia“, „povinná rozmnoženina“, „úradný exemplár“, „distribučná vzorka“ a pod. Pokiaľ predkladateľ nemieni nahradiť pojem „povinný deponát“ iným pojmom, Mediálny inštitút žiada vypustenie § 5 bez náhrady. 

Odôvodnenie: Predkladateľ upustil od formulovania povinnosti v kontexte platnej právnej úpravy, takže už neimplikuje prechod vlastníckych práv k povinnému výtlačku z vydavateľa (na rozdiel od platnej právnej úpravy), ale rieši povinnosť prostredníctvom záväzkoprávneho vzťahu úschovy (depositum). To je s ohľadom na ratio povinnosti nielen neefektívne, ale znamená aj viaceré obmedzenia. O tomto jeho riešení svedčí aj dôvodová správa predkladateľa („...Slovenský filmový ústav, ktorému je výrobca slovenského audiovizuálneho diela povinný odovzdať do bezplatného depozitu audiovizuáliu na originálnom nosiči vrátane sprievodného materiálu najneskôr do 30 dní odo dňa jeho prvého uvedenia na verejnosti. Vzhľadom na túto skutočnosť je povinnosť odovzdávať povinnú rozmnoženinu audiovizuálneho diela podľa v súčasnosti platného zákona o povinných výtlačkoch duplicitná a neodôvodnená“); pritom podľa § 34 ods. 6 zákona č. 343/2007 Z. z. (audiovizuálny zákon) „Vlastnícke práva k veci, ktorá je predmetom depozitu podľa odsekov 1, 2 a 4, nie sú dotknuté. Na zmluvu o úschove uzavretú podľa odseku 1, 2 alebo 4 sa vzťahuje osobitný predpis.“, teda § 747 až 753 Občianskeho zákonníka, t. j. ide o klasickú úschovu. Klasickou úschovou nielenže neprechádzajú na uschovávateľa vlastnícke práva k veci, ktorá je predmetom úschovy, (deponát), ale uschovávateľ k veci v zásade nemá ani žiadne užívacie práva; ak ju totiž použije alebo dovolí použitie tretej osobe, zodpovedá aj za náhodnú škodu. 
Návrh zákona zavádza úschovu, ako spôsob plnenia zákonnej povinnosti. Medzi vydavateľom (deponent/zložiteľ), ktorý je podľa návrhu povinný bezplatne, na svoje náklady a v nepoškodenom stave odovzdať deponát (predmet úschovy), a knižnicou (depozitár/uschovávateľ) vzniká nútená zmluva o úschove; zložiteľ je tak oprávnený nielen sa kedykoľvek domáhať vrátenia veci, ale aj si uplatniť náhradu škody v prípade, že mu uschovávateľ vec vrátil opotrebenú alebo inak poškodenú. 
Z uvedeného je zrejmé, že riešenie povinnosti prostredníctvom pojmu „povinný deponát“ je nevyhovujúce. 
Ak napriek vyššie uvedenému predkladateľ naďalej zotrvá na riešení prostredníctvom „povinného deponátu“, žiadame, aby sa z návrhu vypustil § 5, a to bez náhrady, keďže sa tým eliminuje právo zložiteľov na náhradu škody a zároveň sa tak návrh zosúladí s doložkou vplyvov, podľa ktorej sa nepredpokladá negatívny vplyv na verejné financie.

O

N

Pojem „povinný výtlačok“ podľa platnej právnej úpravy sa stal nevyhovujúcim a to vzhľadom na rozšírenie povinnosti nie len na tlačené publikácie ale aj na publikácie verejne šírené rozširovaním na dátových nosičoch ako aj sprístupňovaním verejnosti (on-line publikácie). Z uvedeného dôvodu bolo pojem povinný výtlačok potrebné nahradiť iným vhodným pojmom. Pojem deponát považujeme vzhľadom na vyššie uvedené skutočnosti za vhodný a výstižný, pokrývajúci všetky uvedené formy publikácií na ktoré sa vzťahuje povinnosť odovzdávať povinný deponát. 
Samotný pojem je definovaný v § 2 ods. 5 zákona ako časť nákladu publikácie, ktorú je vydavateľ povinný odovzdávať určeným právnickým osobám. Povinný deponát sa pritom podľa navrhovanej právnej úpravy určeným právnickým osobám neodovzdáva do úschovy, ale odovzdáva sa za účelom prechodu vlastníckeho práva. Slovenskému filmovému ústavu sa budú audiovizuálie odovzdávať do depozitu podľa zákona č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) a povinné deponáty rozmnoženín slovenských audiovizuálnych diel podľa predloženého návrhu zákona s prechodom vlastníckeho práva k nim.

ŽSK

k prílohe č. 1 
V prílohe č. 1 v tabuľke Povinné deponáty periodických publikácií v tlačenej forme, v rámci Druh – Periodická publikácia s celoštátnym územným rozsahom rozširovania, Zbierka zákonov, navrhujeme rozšíriť okruh Určenej knižnice o: 
Štátna vedecká knižnica v Banskej Bystrici 
Štátna vedecká knižnica v Košiciach 
Štátna vedecká knižnica v Prešove 
Knižnica Juraja Fándlyho v Trnave 
Krajská knižnica Karola Kmeťka v Nitre 
Krajská knižnica v Žiline 
Verejná knižnica Michala Rešetku v Trenčíne 
Počet povinných deponátov pri každej z novonavrhovaných knižníc navrhujeme v počte 1. 

Odôvodnenie: 

Je potrebné, aby verejné knižnice s krajskou pôsobnosťou, príp. štátne vedecké knižnice, ak v kraji pôsobia /je postačujúca jedna knižnica v kraji/, získavali po jednom výtlačku vydanej periodickej či neperiodickej publikácie. Predovšetkým z toho dôvodu, že povinné deponáty výrazne prispejú ku komplexnému budovaniu fondov krajských knižníc. 
Nezanedbateľný je i fakt, že povinné deponáty v knižniciach sú výrazným avízom pre akvizíciu ďalších exemplárov, predovšetkým neperiodickýh publikácií, do fondov knižníc.

Z

N

Návrh je v rozpore s účelom predkladaného návrhu zákona. Zákonný deponát ako súčasť kultúrneho dedičstva Slovenskej republiky je určený na archivačné, dokumentačné a výskumné účely a povinnosťou určených právnických osôb, ktorým sa odovzdáva, je jeho evidovanie a trvalé uchovávanie. Na tento uvedený účel je postačujúce aby bol povinný deponát odovzdávaný menšiemu počtu subjektov pre konzervačné a prezervačné účely. Navyše povinné deponáty nemožno ľubovoľne používať ani vypožičiavať, preto rozšírenie počtu povinných osôb je neopodstatnené a je v rozpore s účelom zákona.

ŽSK

K prílohe č. 2 
V prílohe č. 2 Povinné deponáty neperiodických publikácií v tlačenej forme pri náklade nad 500 kusov, v rámci Druh – Neperiodická publikácia napr. kniha, hudobnina, kartografické dielo, grafika, špeciálna tlač, vedecká vysokoškolská kvalifikačná práca alebo cestovná a výskumná správa vydaná tlačou, navrhujeme 
rozšíriť okruh Určenej knižnice o: 
Štátna vedecká knižnica v Banskej Bystrici 
Štátna vedecká knižnica v Košiciach 
Štátna vedecká knižnica v Prešove 
Knižnica Juraja Fándlyho v Trnave 
Krajská knižnica Karola Kmeťka v Nitre 
Krajská knižnica v Žiline 
Verejná knižnica Michala Rešetku v Trenčíne 
Počet povinných deponátov pri každej z novonavrhovaných knižníc navrhujeme v počte 1. 

Odôvodnenie: 

Je potrebné, aby verejné knižnice s krajskou pôsobnosťou, príp. štátne vedecké knižnice, ak v kraji pôsobia /je postačujúca jedna knižnica v kraji/, získavali po jednom výtlačku vydanej periodickej či neperiodickej publikácie. Predovšetkým z toho dôvodu, že povinné deponáty výrazne prispejú ku komplexnému budovaniu fondov krajských knižníc. 
Nezanedbateľný je i fakt, že povinné deponáty v knižniciach sú výrazným avízom pre akvizíciu ďalších exemplárov, predovšetkým neperiodických publikácií, do fondov knižníc.

Z

N

Návrh je v rozpore s účelom predkladaného návrhu zákona. Zákonný deponát ako súčasť kultúrneho dedičstva Slovenskej republiky je určený na archivačné, dokumentačné a výskumné účely a povinnosťou určených právnických osôb, ktorým sa odovzdáva, je jeho evidovanie a trvalé uchovávanie. Na tento uvedený účel je postačujúce aby bol povinný deponát odovzdávaný menšiemu počtu subjektov pre konzervačné a prezervačné účely. Navyše povinné deponáty nemožno ľubovoľne používať ani vypožičiavať, preto rozšíreniu počtu povinných osôb je neopodstatnené a je v rozpore s účelom zákona.

ŽSK

k navrhovanému § 5  
V navrhovanom § 5 ods. 1 písm. a) navrhujeme na konci za slovami "osobitným predpisom9)" nahradiť čiarku bodkočiarkou a za bodkočiarku doplniť nasledovný text: "verejná knižnica môže vypožičať povinný deponát aj mimo svojich priestorov," 

Odôvodnenie: 

V zmysle predchádzajúcej platnej legislatívy mali krajské knižnice nárok na povinný výtlačok periodických i neperiodických publikácií. Tieto bolo možné sprístupňovať používateľom len prezenčne – vo svojich priestoroch, mimo priestorov len na základe písomnej žiadosti na zabezpečenie odbornej činnosti. Navrhujeme, aby uvedené publikácie boli voľne prístupné používateľom ako bežný fond a nevzťahoval sa na ne zvláštny režim vypožičiavania.

Z

N

Návrh je v rozpore s účelom predkladaného návrhu zákona. Predloženým návrhom zákona sa zdôrazňuje funkcia a poslanie povinného deponátu, ktorým je predovšetkým jeho uchovávanie ako súčasti národného kultúrneho dedičstva. Návrhom zákona sa preto ustanovuje osobitný prístup k povinnému deponátu. Súčasné možnosti použitia povinného deponátu napr. formou prezenčnej alebo absenčnej výpožičky idú nad rámec praxe v iných krajinách sveta, kde sa povinný deponát odovzdáva výhradne na účel evidovania a uchovávania. Vypožičanie resp. sprístupnenie povinného deponátu určenou právnickou osobou knižnicou sa preto obmedzuje na formu prezenčnej výpožičky na účely odbornej alebo výskumnej činnosti a na výkon dohľadu. Vznesená pripomienka je preto v zásadnom rozpore so základnou funkciou povinného deponátu, ktorou je jeho trvalé uchovávanie ako súčasti hodnôt národného kultúrneho dedičstva budúcim generáciám.